procesaur/Wiki.mk huggingface dataset:
Android Auto

Android Auto — мобилна апликација создадена од Google наменета беспрекорно да ја отслика функционалноста на андроид-телефон (или усогласен уред) со информативно-забавниот систем на контролната табла на автомобилот.
Со спарување на андроид-уред со главниот уред на возилото, апликацијата му овозможува на возачот поедноставен интерфејс на екранот на автомобилот. Главните одлики вклучуваат пристап до GPS-навигација, преносна музика, пораки, телефонски повици и веб-пребарување, сите оптимизирани за употреба во кола. Android Auto поддржува интерфејси со екран на допир и со копчиња, а функционалноста на гласовните команди е камен-темелник на неговото работење со слободни раце, минимизирајќи го одвлекувањето на вниманието на возачот за побезбедно возење.
Како дел од Open Automotive Alliance — соработка помеѓу 28 водечки производители на автомобили и Nvidia како нејзин технолошки партнер — Android Auto сега е достапен во 36 земји, обезбедувајќи попаметно, поповрзано искуство во возењето.
1 Функционалност
Android Auto е програмска опрема што дозволува андроид-уред да се поврзе со екранот на контролната табла на колата, кој потоа делува како приказ за апликациите во поедноставен интерфејс што одговара на автомобилот. Првично, андроид-уредот требало да се поврзе со автомобилот со USB-кабел.
Во ноември 2016 г., Google ја вовел можноста за користење на Android Auto непосредно на телефон или таблет без потреба од екранот на контролната табла на автомобилот. Меѓутоа, оваа самостојна примена била прекината во јуни 2022 г. и заменета со „Режим за возење“ (''Driving Mode''), функција вградена во апликацијата Google Assistant.
Уларски манастир

Уларски манастир — нов манастир во кочанското село Уларци.
1 Местоположба
Манастирот се наоѓа во западниот дел на селото Уларци, зад последните куќи, во близина на Злетовска Река.
2 Градби во манастирот
Манастирот е составен од црквата „Св. Преполовение“ („Руса Среда“), трпезарија и помошни објекти.
2.1 Црква „Св. Уларци“
Црквата е нова градба за која нема податоци за изградбата.
3 Галерија
Ридовите имаат очи 2 (филм од 2007)

''Ридовите имаат очи 2'' (|The Hills Have Eyes 2) — американски филм на ужасите од 2007 г. во режија на Мартин Вајс. За разлика од првиот дел, не е преработка на истоимениот филм. Тоа е и четвртиот и последен дел од истоимената филмска серија. Филмот бил објавен во кината на 23 март 2007 г. Добил добри приходи од благајните, повеќе од двојно од неговиот буџет. Исто така заработил над 67 милиони долари од домашна продажба на ДВД.
1 Содржина
Екипа од приправници на Националната гарда носи снабдување во пустината на Ново Мексико за група војници и научници што вградуваат систем за набљудување во Сектор 16. Тие не наоѓаат никого во кампот и добиваат замаглен сигнал за помош од ридовите. Нивниот наредник собира спасувачка екипа, и тие се нападнати и заробени од изобличени човекојадци, кои мораат да се борат за да преживеат.
2 Улоги
Глумец, Улога
Мајкл Макмилијан, редов Дејвид „Наполеон“ Наполи
Џесика Строуп, редов Амбер „Барби“ Џонсон
Џејкоб Варгас, редов Карлос „Кренк“ Медина
Флекс Александар, наредник Џеф „Сарџ“ Милстоун
Ли Томпсон Јанг, редов Делмар „Дел“ Рид
Даниела Алонсо, редов Марисол „Миси“ Мартинес
Ерик Еделштајн, каплар Гилберт „Спитер“ Кол
Решад Стрик, редов Мајкл „Мики“ Елрод
Џеф Кобер, полковник Линколн Рединг
Дерек Мирс, Камелеон
Пожари во Лос Анџелес (2025)

Почнувајќи од 7 јануари 2025 г., низа разорни шумски пожари ја зафатиле градската област на Лос Анџелес и нејзините околни подрачја. Поттикнати од исклучително ниската влажност, исушените услови и ураганските ветрови Санта Ана што достигнуваат и до 160 км/ч, пожарите предизвикале широко распространето уништување. Од 12 јануари, шумските пожари зеле 16 животи, принудиле речиси 180.000 жители да се евакуираат и уништиле или оштетиле над 12.401 објект. Поголемиот дел од уништувањето им се припишува на двата најголеми пожари: пожарот Палисејдс и пожарот Итон.
1 Реакции
Советничката на Лос Анџелес, Трејси Парк, ги опишала шумските пожари како „погубна загуба за целиот Лос Анџелес“. Гувернерот на Калифорнија, Гевин Њусом, ги повикал жителите да се придржуваат до наредбите за евакуација и ја истакнал својата посветеност на избегнување политички судири, изјавувајќи пред администрацијата на Трамп: „Јас не сум тука да играм каква било политика“. Тој, исто така, го контактирал тогашниот претседателот Џо Бајден за федерална пожарна помош, велејќи: „Без политика, без ракување, без бакнување на нозете“.
Над 179.000 жители се дадени под наредба за евакуација. Гувернерот Њусом потоа го откажал своето патување до Вашингтон, каде што требало да присуствува на комеморацијата на Џими Картер. Слично на тоа, претседателот Бајден го откажал своето планирано патување до Италија за да се сосредоточи на управувањето со кризата со шумските пожари во Лос Анџелес, нудејќи федерална помош за борба против пожарот Палисејдс.
Потпретседателката Камала Харис, исто така, ја повикала јавноста да ги следи упатствата од месните власти. Поради вонредната состојба, таа го откажала своето дипломатско патување до Сингапур, Бахреин и Германија за да им даде приоритет на напорите за одговор на шумските пожари.
ЖС „Јазла“

Железничка станица „Јазла“ — железничка станица во Македонија, која се наоѓа во непосредна близина на селото Кумарино.
1 Историја
За потребите на жителите од селото Мамутчево бил поставен патнички вагон како замена за цврста градба на станица, но сега од него нема ништо останато.
ФК Барнсли

Фудбалски клуб Барнсли — фудбалски клуб од Барнсли, Јужен Јоркшир, Англија. Во мигов се натпреварува во Чемпионшип, второто ниво во англискиот фудбал.
1 Историја
Клубот е основан во 1887 година како Барнсли Св. Петар. Три години бил член на Шефилдската окружна лига. Пет години подоцна се преселил во Мидлендската лига. Во 1897 година го зел сегашното име. Следната сезона го освоил второто место во Мидлендската лига. Во истата сезона се натпреварувал во Јоркширската лига. Во 1898 година станал член на Англиската фудбалска лига. Во 1912 година го освоил ФА купот.
2 Успеси
* ФА куп
** (1) : 1912
* Трета дивизија Север
** (3) : 1934, 1939, 1955
* Трофеј во фудбалската лига
** (1) : 2016 година
ЖС „Кошулчеви“

Железничка станица „Кошулчеви“ — железничка станица во Македонија, која се наоѓа во непосредна близина на селото Отовица.
1 Историја
Станицата Кошулчеви во селото Отовица била цврста градба, но била напуштена и сега од денес е останата само карабина. Во 2011 година, од станицата немало ништо, туку само бокс од ламарина, кој претходно бил засолниште на селското игралиште за делегатот на општинската фудбалска лига.
Ајнхард

Ајнхард (|E(g)inhardus; 775 – 14 март 840) бил франачки научник, писец и дворјанин. Бил слуга на Карло Велики и неговиот син Лудвиг Побожниот. Останал запамтен по своето најголемо дело - биографијата на Карло Велики „''Vita Caroli Magni''“, која претставува едно од најголемите книжевни завештанија од раниот среден век.
Шангајска библиотека

Шангајска библиотека (со второ име Шангајски институт за научни и технолошки информации) — општинска јавна библиотека во Шангај, Кина. Библиотеката е во сопственост на Шангајскиот општински комитет на Кинеската комунистичка партија. Таа е една од најголемите библиотеки во светот. Нејзината главна зграда е во Шјухуи, со подрачна единица во Пудонг. Од 2024 година, има колекција од 58 милиони тома.
Со 24 ката и висина од 106 метри, главната зграда на библиотеката е втората највисока библиотека во светот по Националната библиотека на Индонезија во Џакарта.
1 Историја
Шангајската библиотека првично била основана во 1952 година.
Во 1958 година, Шангајската библиотека се споила со Шангајската библиотека за наука и технологија (поранешна библиотека Мингфу), со библиотеката за весници во Шангај (поранешна библиотека Хонгјинг) и со библиотеката за историски документи во Шангај (поранешна Обединета библиотека), сите биле со значителна големина во тоа време, па станала втора по големина јавна библиотека во земјата, по Националната библиотека на Кина.
Во ноември 1958 година бил основан Шангајскиот институт за научни и технички информации. Во октомври 1995 година, Шангајската библиотека се споила со Шангајскиот институт за научни и технички информации и станала јавна библиотека насочена кон истражување и сеопфатен информативен истражувачки центар.
ЖС „Ванчо Прке“

Железничка станица „Ванчо Прке“ — железничка станица на железничката линија Велес-Кочани во близина на селото Крупиште, во средишниот дел на Македонија. На неа поминуваат регионалните домашни возови од Скопје кон Кочани.
ЖС „Злетовица“

Железничка станица „Злетовица“ — железничка станица на железничката линија Велес-Кочани во близина на селото Уларци, во средишниот дел на Македонија. На неа поминуваат регионалните домашни возови од Скопје кон Кочани.
1 Местоположба
Стојалиштето се наоѓа на самата атарска граница на селата Уларци и Жиганци, сместено до самиот патен правец Кочани-Штип и до самата Злетовска Река.
Параклис „Св. Ѓорѓи“ - Смолево

Свети Ѓорѓи — мал параклис во битолското историско село Смолево, Македонија.
1 Местоположба
Параклисот е подигнат на патот кој води до историското село Смолево, пред истоимената мотокрос патека.
2 Поврзано
* Битолско архијерејско намесништво
* Седумнаесетта приградска парохија
* Смолево
ЖС „Соколарци“

Железничка станица „Соколарци“ — железничка станица на железничката линија Велес-Кочани во селото Чешиново, во источниот дел на Македонија. На неа поминуваат регионалните домашни возови од Скопје кон Кочани.
1 Местоположба
Станицата се наоѓа во самото село Чешиново, иако е наречено по соседното село Соколарци.
ФК Лутон Таун

ФК Лутон Таун — англиски фудбалски клуб, од градот Лутон, Бедфордшир. Моментално се натпреварува во Чемпионшип, второто ниво на англискиот фудбал.
Лутон Таун бил првиот клуб во Јужна Англија кој станал професионален. Се приклучил на фудбалската лига пред почетокот на сезоната 1897-1898, ја напуштил во 1900 година поради финансиски проблеми и повторно се приклучил во 1920 година. До Првата дивизија, Лутон стигнал во сезоната 1955-1956 и го играл своето прво куп финале во 1959 година против Нотингем Форест во ФА Купот. Најголемиот успех во својата историја, Лутон го постигнал со освојувањето на Лига купот во сезоната 1987-1988, победувајќи го во финалето со 3-2.
1 Играчи
2 Титули
* Лига куп на Англија : 1
:1987-1988
*Втора дивизија : 1
:1981-1982
*Трета дивизија Југ : 1
:1936-1937
*Лига Еден : 2
:2004-2005, 2018-2019
*Четврта дивизија : 1
:1967-1968
*Национална лига : 1
:2013-2014
*Трофеј на фудбалската лига : 1
:2008-2009
3 Статистика
3.1 Учества во првенства
Заклучно со сезоната 2024-2025 клубот се натпреварувал во следниве првенства:
Ниво, Категорија, Учества, Деби, Последна сезона, Вкупно
1º, Прва дивизија / Премиер лига, 17, 1955-1956, 2023-2024, 17
2º, Втора дивизија / Чемпионшип, 38, 1897-1898, 2024-2025, 38
3º, Трета дивизија / Втора дивизија / Лига Еден, 31, 1920-1921, 2018-2019, 31
4º, Четврта дивизија / Трета дивизија / Лига Два, 9, 1965-1966, 2017-2018, 9
5º, Конференција / Национална лига, 5, 2009-2010, 2013-2014, 5
Црква „Св. Петка“ - Чешиново

Света Петка — мала селска црква во кочанското село Чешиново, Македонија.
1 Местоположба
Црквата е сместена на сретселото, до главната селска црква „Св. Димитриј“. Црквата се наоѓа во подножјето на големата камбанарија.
2 Галерија
3 Поврзано
* Кочанско архијерејско намесништво
* Соколарска парохија
* Чешиново
ЖС „Облешево“

Железничка станица „Облешево“ — железничка станица на железничката линија Велес-Кочани во селото Облешево, во источниот дел на Македонија. На неа поминуваат регионалните домашни возови од Скопје кон Кочани.
1 Местоположба
Станицата се наоѓа во самото село Облешево, на локалниот пат кон селото Бања.
Сарасвати

Сарасвати, е една од главните божици во хиндуизмот, почитувана како божица на знаењето, образованието, учењето, уметноста, говорот, поезијата, музиката, прочистувањето, јазикот и културата. Заедно со божиците Лакшми и Парвати, таа го формира тројството, познато како Тридеви. Сарасвати е пан-индиско божество, почитувано не само во хиндуизмот, туку и во џаинизмот и будизмот.
Таа е една од истакнатите божици во ведската традиција (1500 до 500 п.н.е.) која го задржала своето значење во подоцнежниот хиндуизам. Во Ведите, нејзините карактеристики и атрибути се тесно поврзани со реката Сарасвати, што ја прави еден од најраните примери на речна божица во индиската традиција. Сарасвати е почитувана поради нејзините двојни способности да прочистува и да ја негува плодноста. Во подоцнежната ведска литература, особено Брахманите, Сарасвати се повеќе се идентификува со ведската божица на говорот, Вац, и на крајот, двете се спојуваат во единствена божица позната во подоцнежната традиција. Со текот на времето, нејзината поврзаност со реката се намалува, додека нејзината поврзаност со говорот, поезијата, музиката и културата станува се поизразена. Во класичниот и средновековниот хиндуизам, Сарасвати е првенствено се препознава како божица на учењето, уметноста и поетската инспирација и како пронаоѓач на санскритскиот јазик. Таа е поврзана со богот творец Брама, или како негова сопруга или креација. Во оваа улога, ја претставува неговата креативна моќ, давајќи ѝ на реалноста единствен и изразито човечки квалитет. Поврзана е и со димензијата на реалноста која се карактеризира со јасност и интелектуален ред. Во рамките на традицијата на Шактизмот која е ориентирана кон божицата, Сарасвати е клучна фигура и почитувана како креативен аспект на Врховната божица. Таа е значајна и во одредени традиции на Ваишнава, каде што e една од сопружниците на Вишну и му помага во неговите божествени функции. И покрај нејзините асоцијации со овие машки божества, Сарасвати се издвојува и како независна божица во пантеонот, обожувана без сопруг.
Таа е прикажана како спокојна жена со блескав бел тен, облечена во бела облека, што го претставува квалитетот на ''сатва'' (добрината). Има четири раце, од кои секоја држи симболичен предмет: книга, бројаница, тенџере со вода и музички инструмент познат како веена. Покрај неа е или бела гуска или лебед или паун. Хинду храмовите посветени на Сарасвати може да се најдат ширум светот, а едно од најраните познати светилишта е Шарада Пит (6-12 век н.е.) во Кашмир. Сарасвати сè уште е широко обожуван низ Индија, особено на нејзиниот фестивалски ден, Васан Панчами (петтиот ден од пролетта), кога студентите ја почитуваат како божица-заштитничка на знаење и образование. Традиционално, денот се одбележува со учење на малите деца како да ги пишуваат буквите од азбуката.
Во будизмот, таа е почитувана во многу форми, вклучувајќи го и источноазискиот Бензајтен „Божество на таленти на елоквентност“. Во џаинизмот, Сарасвати е почитуван како божество одговорно за ширење на учењата и проповедите на Тиртханкарас.
Црква „Св. Наум Охридски“ - Чифлик

Свети Наум Охридски — главна селска црква во кочанското село Чифлик, Македонија.
1 Местоположба
Црквата се наоѓа во источниот дел на селото.
2 Историја
Камен-темелникот за црквата бил поставен на 26 јануари 2004 година.
3 Галерија
4 Поврзано
* Кочанско архијерејско намесништво
* Облешевска парохија
* Чифлик
Црква „Св. Димитриј“ - Чешиново

Свети Димитриј — главна селска црква во кочанското село Чешиново, Македонија.
1 Местоположба
Црквата е сместена на сретселото.
2 Историја
Камен-темелникот за изградба на црквата бил поставен на 9 ноември 1996 година од страна на митрополитот Брегалнички г. Стефан, а осветувањето било извршено на 3 јуни 2004 година архиепископот Охридски и македонски г.г. Стефан.
Храмот бил изграден со доминантно донаторство на Влатко Ѓорѓиевски со семејството, сопственик на претпријатието „МИК“ - Свети Николе.</>
3 Архитектура
3.1 Фрескоживопис
Црквата поседува фрескоживопис.
3.2 Икони и иконостас
Иконите во црквата се изработен од зографот Венко Цветков.
4 Галерија
5 Поврзано
* Кочанско архијерејско намесништво
* Соколарска парохија
* Чешиново
Апидија

Апидија (|Απιδιές, ''Апидиес'') — поранешно село во Нигритско, Егејска Македонија, на територијата на денешната општина Визалтија во областа Централна Македонија, Грција.
1 Географија
Селото се наоѓало во Серско Поле, на десната страна на Струма, непосредно северно од селото Мерјан, на надморска височина од 10 м.
2 Историја
2.1 Во Отоманското Царство
Во XIX век Апидија било мешано грчко-ромско село во Серската каза на Серскиот санџак. Во „Етнографија на вилаетите Адријанопол, Монастир и Салоника“ се вели дека во 1873 г. во Апидија (''Apidia'') имало 21 домаќинство со 14 жители муслимани и 38 жители Роми и Черкези.
Во 1889 г. хрватскиот етнограф Стефан Верковиќ („Топографическо-этнографическій очеркъ Македоніи“) напишал за Апидија:Во 1891 година Георги Стрезов за селото напишал:
Според податоците на Васил К’нчов („Македонија. Етнографија и статистика“) од 1900 г., во селото Апидија имало 400 жители, од кои 350 Грци и 50 Роми. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во ''Апида Черкез'' (''Apida Tcherkez'') имало 75 Грци и 180 Роми.
2.2 Во Грција
За време на Првата балканска војна селото е окупирано од Бугарија, но по Втората балканска војна во 1913 г. е припоено кон Грција согласно Букурешкиот договор. Бидејќи настрадало за време на војните, Апидија не се спомнува во пописот од 1913 г., а во 1920 г. броело само 40 жители. Подоцна селото се распаднало и не било обновено.
3 Наводи
Параклис „Св. Атанасиј“ - Жабени

Свети Атанасиј — параклис во рамки на Жабенскиот манастир во битолското село Жабени, Македонија.
1 Местоположба
Параклисот се наоѓа до главната истоимена манастирска црква, во непосредна близина на регионалниот пат, која ја поврзува Битола со грчката државна граница.
2 Галерија
3 Поврзано
* Битолско архијерејско намесништво
* Бистричка парохија
* Жабени
Фронтлајн

Фронтлајн — македонски информативен портал кој е основан на 21 септември 2019 година, во Скопје. Сопственик на порталот е Џабир Дерала, основач и сопственик на порталите Цивил Медиа и Нова ТВ.мк.
1 Историја
Фронтлајн македонски информативен портал од 2019 година формиран од Џабир Дерала. Главен и одговорен уредник е Јане Ѓорѓиоски. Frontline.mk или Фронтлајн значи: Бескомромисно, Прогресивно, Оригинално на Првата линија.
2 Редакција
ПРВА ЛИНИЈА
Главен и одговорен уредник;
*Јане Ѓорѓиоски
Редакциски колегиум:
*Биљана Јордановска
*Блерина Тахири
*Дестан Јонузи
*Џабир Дерала
Специјално за Првата линија:
*Бранко Тричковски
*Ацо Лукароски
*Ацо Кабранов
*Тина Иванова
*Зоран Иванов
Веб админ:
*Филип Петровски
Александар Малинов

Александар Малинов, роден Александар Павлов Малинов (|Александр Малинов; Ореховка, 3 мај 1867 — Софија, 20 март 1938) — истакнат руски политичар во Бугарија. Долгогодишен водач на Демократската партија. Тој бил премиер на Бугарија за време на нејзината 30-та, 31-та, 36-та, 37-та и 47-та влада. Тој бил претседател на 23. состав на бугарското собрание (1931 - 1934). За време на неговите мандати тој ги подобрил односите меѓу Русија и Бугарија, во различни бугарски наводи неговите дејства биле претставени како русофилски.
1 Животопис
1.1 Потекло и образование
Роден во селото Ореховка, Бесарабија (денес дел од Украина). Александар Малинов бил ученик во јужнословенските пансион, програма од големиот русофил Тодор Минков во градот Николаев.<ref>ГАМЗА, В. ''''. ''Bulgarian Historical Review'', 2017, Vol. 43, no. 3 – 4, стр. 46. ISSN 0204 – 8906
1.2 Професионална и политичка кариера
После неговата преселба во Бугарија тој работил како судија, обвинител и адвокат во Пловдив.
Малинов бил активен деец во Демократската партија, заради тоа тој стананал нејзин водач после смртта на Петко Каравелов во 1903 година. Малинов бил водач на владата на Демократската партија (1908 – 1911), при коешто е објавена независноста на Бугарија (22 септември 1908) и се подготвени членовите во Трновската устав од 1911, зголемувајќи дипломатските надлежности на цар Фердинанд I. Тој бил првиот премиер на Царството Бугарија.
Покрај крајот на Првата светска војна Александар Малинов предводувал две коалициски влади (1918), коишто го потпишаа Солунското примирје и го задушиле тогашното Владајско востание. За време на управувањето на Александар Стамболијски Малинов, заради неговите русофилски чувства е испратен во затвор (1922), заедно со многу други водачи на опозицијата. После државниот удар во 9 јуни, 1923 година е ослободен и се вклучува во новосоздадената Демократска алијанса, но во 1924 г. го напушта и преминува во опозиција.
Како водач на Демократската партија Александар Малинов бил еден од иницијаторите за создавањето на бугарската коалиција Народен блок, којашто победила во изборите во 1931 г. Тој е за кратко време премиер на Бугарија, но дава отставка и станува претседател на собранието. Малинов умира за време на предизборното собрание во Софија.
1.3 Семејство
Александар Малинов е женет за Јулија Малинова, имале три ќерки и двајца синови: Ана, Вера, Марија, Павел и Александар.
2 Споменик
Во негова чест еден булевар во Софија го носи неговото име.
3 Литература
* Гамза, Во. ''''. ''Bulgarian Historical Review'', 2017, Vol. 43, no. 3 – 4, pp. 24 – 52. ISSN 0204 – 8906
* Георгиева, Со. Промените во уставот, наметнати од обявяването на Независноста на Бугарија на 22 септември 1908 г. ''Научни трудови на Русенския универзитет'', 2008, Т. 47, серија 5.2, со. 157 – 158
* Ташев, Т. Министрите на Бугарија 1879 – 1999. Софија: АИ „Проф. Марин Дринов“ / Изд. на МО, 1999. ISBN 978-954-430-603-8 / ISBN 978-954-509-191-9
4 Наводи
Кватемок

Кватемок бил ацтечки владетел на Теночтитлан од 1520 до 1521 година, што го прави последен цар на Ацтеките. Името Кватемок значи „оној што се спушта како орел“, а на англиски обично се преведува како „орел во симнување“, како во моментот кога орелот ги собира крилјата и се спушта да го удри пленот. Тоа е име што подразбира агресивност и решителност.
Кватемок ја презел власта во 1520 година како наследник на Квитлавак и бил братучед на покојниот император Монтезума II. Неговата млада сопруга, која подоцна била позната како Изабела Монтезума, била една од ќерките на Монтезума. Тој се качил на тронот кога имал околу 25 години, додека Теночтитлан бил под опсада на Шпанците и бил уништен од епидемија на сипаници што конквистадорите ја донеле во Новиот свет. По масакарот во Големиот храм, останале само неколку ацтечки благородници кои можеле да ја заземат таа позиција. Бил погубен во 1525 година по наредба на конквистадорот Е. Кортес.
ФК Нотс Каунти

ФК Нотс Каунти — англиски фудбалски клуб, од Нотингем, Источен Мидлендс. Моментално се натпреварува во Лига Два, четвртото ниво на англискиот фудбал.
Основан во 1862 година, Нотс Каунти е најстариот фудбалски клуб на светот кој игра на професионално ниво. Почнувајќи од 1888 година, освен 4 сезони (2019-2023), сите останати клубот ги има поминато играјќи во Фудбалската лига на Англија, што е повеќе од било кој друг клуб. Најголемиот успех на клубот е освојувањето на ФА Купот во 1894 година.
Својте домашни натпревари клубот ги игра на стадионот Мидоу Лејн.
Дејви Крокет

Дејвид (Дејви) Крокет (|David (Davy) Crockett; 17 август 1786 - 6 март 1836 година), американски народен херој, познат како " Крал на дивата граница“.
Тој бил ловец (трапер), војник и конгресмен од Тенеси, каде што бил роден, учесник во Тексашката револуција. Во февруари 1836 година полковникот Тревис знаел дека е изгубен - со малку војници бил опколен од силна мексиканска војска во Форт Аламо во Тексас. Одеднаш се слушна веселото свирење на гајдите. Тоа бил Дејви Крокет со неговите придружници и пушката Бетси, кои дошле да им се придружат на тексашките борци. Херојот на Дивиот Запад, секогаш бил облечен како трапер: капа од ракуново крзно, кожна блуза и индијански мокасини, бил пречекан со радосни овации. Се зборело дека еднаш убил 47 мечки за еден месец ловејќи ги дури и во нивните дувла. На 6 март 1836 година Мексиканците го започнале последниот напад на тврдината Аламо. Дејви Крокет жестоко се борел и загинал, изрешетан со куршуми, заедно со последните бранители на Аламо.
Двојазичен речник

Двојазичен речник — речник наменет за преведување зборови или фрази од еден јазик на друг, додека еднојазичниот речник ги определува зборовите и фразите наместо да ги преведува.
Двојазичните речници можат да бидат еднонасочни, што значи дека ги наведуваат значењата на зборовите од еден јазик на друг, или двонасочни, што овозможуваат превод од и кон двата јазика. Двонасочните двојазични речници обично се состојат од два дела, од кои секој ги наведува зборовите и фразите на јазикот по азбучен ред заедно со нивниот превод. Тие исто така содржат делови посветени на деловите од говорот и нивните можни деклинации и конјугации, заедно со примери на реченици, водичи за стилови, глаголски табели, карти и граматички наводи.
1 Поврзано
* Преведување
* Преведувачка наука
Шумски пожар

Шумски пожар — неконтролиран пожар што брзо се шири низ растителноста како шуми, пасишта и грмушки. Овие пожари вообичаено се предизвикани од природни чинители како што се молњите или од човечки дејности како што се нечувани огнови, фрлени цигари или умислен палеж. Шумските пожари се вообичаени во области со топла, сува клима и силен ветер, бидејќи овие услови го олеснуваат палењето и ширењето на пожарите.
Шумските пожари можат да бидат многу разорни, да горат домови, земјоделски култури и живеалишта за диви животни. Тие испуштаат големи количини чад и јаглерод диоксид во атмосферата, што придонесува за загадување на воздухот и климатски промени. Меѓутоа, во некои екосистеми, шумските пожари се природен дел од животната средина, помагајќи да се исчисти мртвата растителност, да се преработат хранливите материи во почвата и да се создаде простор за раст на нови растенија.
Напорите за спречување и контрола на шумските пожари вклучуваат строги закони за заштита од пожари, контролирани горења за да се намали вишокот на растителност и мерки за гаснење пожари, како што се канадери и противпожарни прегради. Научниците и политичарите, исто така, работат на разбирање како климатските промени влијаат на зачестеноста и интензитетот на шумските пожари за подобро да се подготват за идните ризици. Образованието на јавноста за безбедноста од пожари е уште еден важен чекор во намалувањето на шансите за појава на шумски пожари.
1 Историја
Најраните докази за шумски пожари потекнуваат од ископани гигантски габи наречени прототаксити, сочувани како јаглен. Овие ископани останки, пронајдени во Јужен Велс и Полска, потекнуваат од силурискиот период, пред околу 430 милиони години. Малите површински пожари најверојатно започнале пред раниот девонски период, пред околу 405 милиони години. За време на средниот и доцниот девон, пониските нивоа на кислород во атмосферата довеле до помалку шумски пожари, што е прикажано со намалувањето на остатоците од јаглен.
Пожарите станале почести во карбонскиот период, бидејќи нивото на кислород во атмосферата почнал да расте. До крајот на пермскиот период, нивото на кислород достигнало 30-31 %, што им помогнало на шумските пожари да се распространат пошироко. Ова е поддржано од зголемените наслаги на јаглен од тоа време.
Подоцна, од доцниот перм до тријаскиот период, депозитите на јаглен се намалиле. Научниците веруваат дека ова се случило бидејќи нивото на кислород повторно се намалило, што го отежнувало започнувањето и ширењето на шумските пожари.
Афрокубански џез

Афро-кубанскиот џез е најраната форма на латино џез. Во него се мешаат афро-кубански ритми засновани со џез хармонии и техники на импровизација. Афрокубанската музика има длабоки корени во африканските ритуали и ритми. Жанрот се појавил во раните 1940-ти со кубанските музичари Марио Бауза и Френк Грило „Мачито“ во бендот Мачито и неговите афрокубанци во Њујорк. Во 1947 година, соработката на бибоп трубачот Дизи Гилеспи и перкусионистот Чано Позо ги донесоа афро-кубанските ритми и инструменти, како што се конга и бонго, на џез-сцената на источниот брег.
Во текот на првите децении, афрокубанското џез движење било посилно во САД отколку во Куба. Во раните 1970-ти, Кени Дорхем и неговиот оркестар, го донесле афрокубанскиот џез на кубанската музичка сцена, при што влијаеле на стилови како што е сонго.
ФК Мансфилд

Фудбалскиот клуб Мансфилд — поранешен англиски фудбалски клуб со седиште во Мансфилд, Нотингамшир.
1 Историја
Клубот бил формиран како Мансфилд Таун во 1885 година и се приклучил на Мидленската лига во 1892 година. Во 1894 година тие го апсорбирале ФК Гринхалг и го отстраниле Таун од нивното име. Тие поминале четири години во лигата пред да дадат отказ поради финансиски тешкотии. Набргу потоа се распаднале.
2 Бои
Клубот носел црвено-црни преполовени дресови.
3 Стадион
Клубот играл на улицата Станхоуп.
Никола Мушанов

Никола Мушанов, роден Никола Стојков Мушанов (Дрјаново, 12 април 1872 — Софија, 10 мај 1951) — истакнат адвокат и политичар од Бугарија. Еден од главните водачи на Демократската партија на Бугарија во првата половина на XX век. Тој бил премиер на Бугарија со три мандати помеѓу 1931 и 1934 година. Тој служел како пратеник во 12-от, 14-от, 16-от, 17-от, 18-от, 19-от, 21-от, 22-от, 23-от, 24-от и 25-от состав на бугарското собрание.
1 Животопис
Никола Стојков Мушанов е роден на 12 април 1872 г. во градот Дрјаново. Неговите родители биле Стојчо Колев Мушанов и Јона Станева.
Никола Мушанов завршил за право во градот Екс ан Прованс, Франција, во 1893 година. Следните години, Мушанов се вработува како судија и обвинител во Стара Загора и Варна (1893 – 1896) и адвокат во Русе (1897 – 1908). Се вклучува во Демократската партија и е министер за образование и наука (1908 – 1910) и министер за внатрешни работи (1910 – 1911) во првата и втората влада на Александар Малинов.
Покрај крајот на Првата светска војна, меѓу 21 јуни 1918 и 7 мај 1919 година, е министер на обштествените згради, патиштата и благоустројството, министер за железниците, пошта и телеграфите и министер за внатрешни работи и народното здравје во владите на Александар Малинов и Теодор Теодоров. Заедно со многу други водачи на опозицијата спрема владата на Бугарскиот земјоделски народен сојуз, тој е испратен во затвори во 1922 г. После ослободувањето тој се приклучува во крилото на Демократската партија коешто не се вклучува во Демократскиот договор.
Во 1931 г. влегува во владата како дел од Народниот блок како министер на внатрешни работи и народното здравје, како на 12 октомври истата година предводил владата и ја исполнувал таа должност се до државниот удар во 10 мај, 1934 г. Мушанов бил против приклучувањето на Царството Бугарија во Силите на оската. Според бугарската историографија Мушанов учествувал во кампањата за спасувањето на бугарските евреи.
Мушанов учествува во владата на премиерот Константин Муравиев, коешто прави последен обид да избегне навлегувањето на црвената армија на Советскиот сојуз во Царството Бугарија, за коешто е осуден од т.нар. „Народен суд“ за 1 година во затвор. Помилуван и ослободен за време на изборите во есента 1945 година, тој повторно се приклучува во Демократската партија. Во 1947 г. е интерниран во Трново, а во 1949 г. – во село Заград.
Во почетокот на мај 1951 г. повторно е уапсен и интерниран за врски со забранетите опозициони партии и последователи на Трајчо Костов. Умира на 21 мај во кабинетот на еден од лекарите во главната зграда на Државна сигурност, како официјалната дијагноза било наведено „руптура на срцето“.
Никола Мушанов бил женет со Рајна Мушанова.
2 Спомени
Во негова чест, еден булевар во Софија го носи неговото име.
3 Наводи
Критски емират

Критскиот емират (|إقريطش|Iqrīṭish or ar, ; |Κρήτη|Krētē) бил исламска држава која постоела на островот Крит од крајот на 820-те до освојувањето на островот од страна на Византија во 961 година. Иако емиратот бил под сизеренство на Абасидскиот Калифат, ''де факто'' бил независен.
Деновите на Сакамото

''Деновите на Сакамото'' (|サカモトデイズ, |Sakamoto Days) — јапонска манга напишана и илустрирана од Јуто Сузуки. Била серијализирана во ''Weekly Shonen Jump'', познатото шонен-списание за манга на Shueisha, од ноември 2020 г. Од јануари 2025 г., нејзините поглавја се составени во 20 тома танкобон. Мангата е истовремено објавена на англиски јазик од Viz Media и е достапна на онлајн платформата Manga Plus.
Приказната го следи Таро Сакамото, пензиониран легендарен платен убиец што го заменил своето опасно минато за спокоен живот како посветен семеен човек. Арно ама, неговите мирни денови се прекинуваат кога повторно се појавуваат поранешни непријатели и соработници од неговата кариера како платен убиец, барајќи одмазда. За да ги заштити своите најблиски, Сакамото мора да се потпре на неговите извонредни борбени вештини за да се одбрани од различни непријатели — сето тоа додека го одржува изгледот на обичен човек.
Адаптација на аниме произведена од TMS Entertainment била премиерно прикажана на TV Tokyo во јануари 2025 г. Netflix ги стекнал правата за светско прикажување на серијата, вклучувајќи ја и Македонија.
До декември 2024 г., мангата надминала 7 милиони преписи во тираж.
1 Содржина
Таро Сакамото некогаш бил неспоредлив платен убиец, легенда во злосторничкото подземје од која се плашат непријателите и се восхитуваат врсниците. Меѓутоа, неговиот живот добива остар пресврт кога се вљубува на прв поглед во Аои, вработена во продавница. Аои му поставува ултиматум: ако сака да биде со неа, ќе мора да го остави своето насилно занимање зад себе и да се заколне дека никогаш повеќе нема да убива. Сакамото се согласува, повлекувајќи се од подземјето за да започне ново поглавје. Двајцата почнуваат да излегуваат, се венчаат, добиваат ќерка по име Хана и на крајот отвораат сопствена семејна продавница во мирниот приградски град.
Години подоцна, Сакамото го прифатил својот едноставен живот, иако неговата некогаш слаба става омекнала поради неговиот седечки начин на живот. И покрај ова, неговата сила и борбени вештини остануваат неспоредливи. Меѓутоа, неговото минато го фаќа додека светот на убијците откриваат каде се наоѓа. Поранешните соперници и противници почнуваат да се насочуваат кон Сакамото и неговото семејство, или барајќи одмазда, или негодувајќи го неговото мирно пензионирање.
Со помош на Шин Асакура, телепатски поранешен платен убиец и Лу Шаотанг, снаодлива ќерка на злосторнички шеф, кои и двајцата му се придружуваат како вработени во продавницата, Сакамото мора да се спротивстави на овие немилосрдни закани. Обврзан со строгата политика на Аои за забрана за убивање, тој мора да го заштити своето семејство по секоја цена, додека продолжува да живее како скромен продавач во очите на светот.
Кубански рок

Кубанскиот рок датира од доцните педесетти, при што многу кубански уметници од тоа време пееле американски песни преведени на шпански, како што се случувало во Мексико во исто време. „Батистовата полиција никогаш не гледаше љубезно кон рокенролот, а уште помалку по прикажувањето на филмовите ''Бунтовник без причина'' и ''Лошото семе'', меѓу другите. По 1959 година, рокенролот го следеше истиот пат, иако уметници како Аргентинецот Луис Агиле се појавија“.
Кога Куба и САД ги прекинале односите, некои луѓе го сметале рокот за „непријателска музика, јазик на непријателот“. Потоа, започнало времето на Студената војна, Заливот на свињите, Кубанската ракетна криза и востанието на вооружените разбојници низ целата земја. Сепак, рокот продолжил да се свири. И иако немал добра репутација, бил толерирана. И иако некако се сметал дека неговите изведувачи имаат девијантна идеологија, многу групи продолжиле да го свират жанрот. Меѓу нив биле вклучени рок групите Лос Вампирос и Лос Сателити. Овие групи биле составени од црнци и имале стил сличен на оној на лимбо рокот во САД. Ова било потеклото на уличниот рок. И ситуацијата продолжила така до 1965 година.
Салвадор Териевиот бенд Лос Вампирос и Лос Сателитес помогнале да се одржи кубанскиот рок во живот и покажале дека и црнците и луѓето од мешана раса го сакаат. Од 1961 до 1964 година ги натерале луѓето да ги остават настрана старите кавги и недоразбирања дека рокот е музика само на високиот живот на белото мнозинство.
Денеска се толкуваат сите манифестации и поджанрови на рокот кои се изведуваат во подземните музички средини, колку и да се нетипични.
1 Поврзано
* Кубанска музика
Орден „За заслуга“ (Бугарија)

„За заслуга“ — висок орден во Бугарија, издаден за прв пат на 5 април 1883 година од германскиот кнез Александар I Батенберг по случај на неговиот роденден.
1 Статус
Со Орденот „За заслуга“ се наградуваат офицери или храбри учесници во воено време (со лентата на орденот „За храброст“) и во мирно време (со лентата на орденот „Свети Александар“).
2 Опис
Постојат три изданија, секоја со по две разновидности. Знакот на ордена за секое издание се изработува од сребро и претставува кружен медалјон, ограден со лаврово венец со дијаметар 34мм. На лицевата страна е изобразен ликот на владетелот, а на обратната страна – коронован бугарски лав на фона на германски-готски штит, поради германското потекло на бугарската монархија. По краевите на штитот – лаврови клонки и натпис „За заслуга“. Медалјонот е расположен врз крстосани мечови. При различните изданија се сретнува различна дебелина на медалјот, ширина на венецот и формата на штитот.
3 Знаци на орденот
I Батенбергско издание
* Прва Батенбергско издание
* Втора Батенбергско издание
II Фердинандово издание
* Кнеженско Фердинандово издание
* Царско Фердинандово издание
III Борисово издание
* Прво Борисово издание
* Второ Борисово издание
Матија Бан

Матија Бан (|Матија Бан; 6 декември 1818 – 14 март 1903) бил српско-хрватски поет и драматург. Тој е еден од најраните претставници на Дубровничкото србокатоличко движење.
Бан бил роден во Петрово село близу Дубровник, во Кралството Далмација во Австриското Царство, во денешна Хрватска. Откако работел како учител во грчките училишта во Константинопол и Бурса, Матија Бан се населел во Србија во 1844. Се смета дека тој е првиот кој го искористил терминот "Југословен", во една негова песна од 1835.
Неговите дела вклучуваат 14 драми и трагедии поврзани со словенската историја (''Миљенко и Добрила,'' 1850; ''Мејрима или Бошњаци,'' 1851; ''Цар Лазар,'' 1858; ''Марта Посадница,'' 1871; 1880; ''Јан Хус,'' 1884, и др.).
1 Дела
*'''' (1885)
Манифестна судбина

„Манифестна судбина“ е фраза која го претставува верувањето во Соединетите Држави од 19-тиот век дека американските доселеници биле предодредени да се прошират кон запад низ Северна Америка, и дека ова верување било очигледно („манифестно“) и судбинско. Верувањето било вкоренето во американската исклучителност и романтичниот национализам, што подразбирал неизбежно ширење на републиканската форма на управување. Тоа е еден од најраните изрази на американскиот империјализам во Соединетите Американски Држави.
Според историчарот Вилијам Ерл Викс, постоеле три основни принципи кои стоеле зад овој концепт: * Претпоставката за уникатната морална доблест на Соединетите Држави.
* Тврдењето на својата мисија да го откупи светот со ширење на републиканската влада и воопшто „американскиот начин на живот“.
* Верата во божествено определена судбина на нацијата да успее во оваа мисија.
Овој концепт останал силно поделен во политиката, предизвикувајќи постојан конфликт во однос на ропството во новите држави и територии. Ова е исто така поврзано со доселеничко-колонијалното раселување на домородните Американци и анексијата на нивните земји западно од границите на Соединетите Држави. Концептот станал еден од неколкуте главни предизборни прашања за време на претседателските избори во 1844 година, кога победила Демократската партија и фразата „Манифестна судбина“ била конципирана во рок од една година. Концептот бил искористен од страна на демократите за да го оправдаат спорот за границата во Орегон во 1846 година и анексијата на Тексас како робовска држава во 1845 година, што кулминирало со Мексиканско-американската војна од 1846 година. Спротивно на тоа, големото мнозинство во партијата Вигс и истакнати републиканци ( како што биле Абрахам Линколн и Улис С. Грант) го отфрлиле концептот и воделе кампања против оваквите акции. До 1843 година, поранешниот американски претседател Џон Квинси Адамс, првично главен поддржувач на концептот манифестна судбина, се предомислил и го отфрлил експанзионизмот бидејќи тоа значело проширување на ропството во Тексас. Улис С. Грант ја осудил Мексиканско-американската војна, прогласувајќи ја за „една од најнеправедните што некогаш ја водела посилна против послаба нација“. Историчарот Даниел Вокер Хау резимирал дека „американскиот империјализам не претставувал американски консензус; тој предизвикал горчливо несогласување во националната политика“.
0.1 Статии во списанија
****
0.2 Книги
** Burge, Daniel J. (2022). ''A Failed Vision of Empire: The Collapse of Manifest Destiny, (1845–1872)''. University of Nebraska Press. ISBN 978-1496228079
***************
Алберто Сокарас

Алберто Сокарас Естасио ( - година), бил кубанско-американски флејтист кој свирел и кубанска музика и џез.
Сокарас бил роден во Манзаниљо, Куба, во 1908 година, а почнал да учи флејта во 1915 година со неговата мајка Долорес Естасио, а подоцна се приклучил на провинцискиот музички конзерваториум во Сантјаго де Куба. Студиите ги завршил на музичкиот конзерваториум Тимоти во Њујорк, и се стекнал со звање еквивалентно на докторат по музика. Во средината на 1920-тите години, тој се преселил во Хавана за да се приклучи на театарскиот оркестар на Аркимедес Поус, каде што неговата сестра Естрела свирела на виолина. Тој, исто така, свирел во еден или два рани кубански џез-бендови (ран кубански џез) пред да се пресели во Соединетите држави во 1927 година.
Во САД снимил нумера со Кларенс Вилијамс во 1927 година со неговото прво соло на флејта, што го прави најраниот познат солист на џез флејта (порано дури и од Вејман Карвер). Тој свирел со Блекбирдс помеѓу 1928 и 1933 година, и свирел на снимката на Лизи Мајлс од 1928 година „You're so Cruel Papa to Me“. Во 1933 година свирел со Бени Картер, а потоа го водел целосно женскиот кубански бенд Анакаона на турнеја низ Европа во 1934 година. Во 1935 година свирел со Сем Вудинг и ги водел своите бендови од 1935 до 1940-тите години; меѓу неговите соработници биле: Едгар Сампсон и Монго Сантамарија, и Каб Каловеј како пејач. Тој исто така свирел со Ерскин Хокинс во 1937 година.
Во 1950-тите години учествувал во ТВ емисијата на Род Серлинг, „Зона на самракот“, а имал и концерти во Карнеџи Хол, во Њујорк.
Во 1983 година се појавил на документарен филм „Музика„ на Густаво Паредес, каде свирел на флејта.
Починал во Њујорк во 1987 година.
1 Надворешни врски и литература
* Скот Јанов, [ Алберт Сокарас] во Алмјузик
* Леонард Федер и Ира Гитлер, ''Биографската енциклопедија на џезот'' . Оксфорд, 1999 година, стр. 516.
Кловнови убијци од вселената

''Кловнови убијци од вселената'' (|Killer Klowns From Outer Space) — американски научнофантастичен комичен филм на ужасите од 1988 г., напишан, режиран и произведен од браќата Чиодо. Со Грант Крамер, Сузан Снајдер, Џон Ален Нелсон и Џон Вернон во главните улоги, тој останува единствениот филм на браќата Чиодо и како сценаристи и режисери. Познати по нивната стручност за практични ефекти и шминка, браќата исто така ги разработиле препознатливите визуелни елементи на филмот. Приказната следи група злобни вонземјани што личат на кловнови, кои се спуштаат во едно мало гратче, заробувајќи, убивајќи и собирајќи ги неговите жители за прехрана.
1 Содржина
Заљубен пар — младичот Мајк и девојката Деби, кои се на паркиралиште надвор од градот, забележуваат метеорит како лета по небото и судејќи по траекторијата на неговиот пад, решаваат дека тој ќе падне во шума. Водени од љубопитноста, младежите се упатуваат во шумата, сакајќи да го видат паднатиот метеорит. Откако стигнуваат до местото на несреќата, парот не наоѓа метеорит, но е изненаден кога гледа голем циркуски шатор што блеска со разнобојни светла. Мајк и Деби влегуваат во шаторот и гледаат големи кожурци направени од розова памучна волна, во кои откриваат човечки тела користени како храна од вонземјанските кловнови. Откако одвај бегаат од циркускиот шатор на кловновите, Мајк и Деби се упатуваат кон полициската управа во нивното зафрлено гратче за да пријават што се случило. Во полициската управа, парот се среќава со поранешното момче на Деби, Дејв, и постариот офицер Кертис Муни, кого тие се обидуваат да го убедат да оди и да го види местото на слетување на циркускиот шатор. Меѓутоа, вонземјанските кловнови веќе ја следеле патеката на Мајк и Деби и дошле до градот, каде што почнале да ги надополнуваат хранителните залихи.
2 Улоги
Глумец, Улога
Грант Крамер, Мајк Тобако
Сузан Снајдер, Деби Стоун
Џон Ален Нелсон, офицерот Дејв Хансон
Џон Вернон, офицерот Кертис Муни
Мајкл С. Сигел, Рич Теренци
Питер Ликаси, Пол Теренци
Ројал Дејно, земјоделецот Џин Грин
Чарлс Чиодо, Џоџо Кловнзила
Кристофер Титус, Боб Макрид
Клер Бартл, малото девојче
Црни цвеќиња

„Црни цвеќиња“ е болеро песна напишана и компонирана од кубанскиот музичар Серџо Де Карло и објавена во 1937 година. Била претставена од мексиканскиот тенор Педро Варгас во филмот ''Момците на печатот од'' 1937 година. Варгас го снимил за RCA Records.
„Црни цвеќиња“ е исто така еден од најголемите хитови на мексиканската пејачка Елвира Риос, која ја популаризирала песната во САД и Јужна Америка. Таа за прв пат ја снимила „Црни цвеќиња“ на 21 мај 1940 година во Њујорк Сити за Decca Records. Таа ја отпеала и во аргентинскиот филм ''Дојди... моето срце те вика'', а подоцна ја преснимила песната во Мексико за RCA Victor во 1963 година и ''Хор'' во 1974 година.
Песната е снимена и од Лидија Мендоза (1937), Бинг Крозби (1941), Ејди Горме со Лос Панчос (1965), Елвира Кинтана (1965), Ирма Серано (1973), Хулио Јарамило и Ана Габриел (2000).
Салар де Атакама

Салар де Атакама е најголемата солена површина во Чиле. Се наоѓа на 55 км. јужно од Сан Педро де Атакама Опкружен е со планини и нема излез за одводнување. На исток е опкружен со главниот синџир на Андите, додека на запад се наоѓа секундарниот планински венец Кордиљера де Домеико. Во пејзажот доминираат импозантни вулкани како што се Ликанкабур, Акамарачи, Агуас Калиентес и Ласкар, кој е еден од најактивните вулкани во Чиле. Овие вулкани се наоѓаат долж источната страна на Салар де Атакама, прострирајќи се од север кон југ што го дели ова солено мочуриште од помалите ендореични басени.
Во последните децении, Салар де Атакама стана важен центар за екстракција на литиум, бидејќи литиумот се наоѓа во солените води на рамнина.
Народот Ликан Антај се домородни жители на Салар де Атакама и околните области.
1 Карактеристики
Пределот опфаќа површина од 3000 км2, во должина е околу 100км, а широк е околу 80 км, што го прави ова солено блато трето по големина во светот, по Салар де Ујуни во Боливија (10582 км2). и Салинас Грандес во Аргентина (6000 км2). Неговата просечна надморска височина е околу 2.300 m. Топографијата на централниот дел на соленото мочуриште покажува високо ниво на рапавост, што е резултат на испарувањето и краткотрајните површински води, за разлика од повеќето други солени мочуришта, како што е Салар де Ујуни, кој периодично е покриен со плитка вода.
Некои области на солената рамнина се дел од националниот резерват Лос Фламенкос. Лагуна Кејар е понорно езеро во Салар де Атакама, 18 километри од Сан Педро, Чиле. Концентрација на сол се движи од 5 до 28% (50 до 280 делови на илјада), создавајќи на повисоките места пловечки ефект како во Мртво Море .
2 Галерија
3 Наводи
Мој (песна на Армандо Манзанеро)

„Мој“ е песна на мексиканскиот текстописец Армандо Манзанеро вклучена во албумот „''На мојата љубов со мојата љубов“'' (1967). За прв пат бил издаден како сингл од двојна страна заедно со песната „Среќа“ во 1969 година.
На 20 март 2001 година била снимена нова верзија на песната како дует со шпанскиот пејач Мигел Босе и била вклучена во албумот на Манзанеро ''Дуети.'' Во 2006 година, Бозе ја вклучил оваа песна и на неговиот албум ''Тато''. Популарните мексикански пејачи како Хозе Хозе и Луис Мигел во неколку наврати ја извеле песната „Мој“ во живо.
Мој била изведена и одТриото Панчос во ЛП наречена „Триото Лос Панчос и Армандо Манзанеро“. Вклучувало 11 песни компонирани од Армандо Манзанеро. „Со тебе научив, Прости ми, Кога сум со тебе, Одведи ја, Сакам за тебе, Ова попладне видов дожд,, Не, Обожавам, Мој, Куќата и јас ќе ја платиме струјата“.